作者：李曾伯
词牌/韵律：哨遍

paragraphs: 大块赋形，皇览揆予，俾尔昌而寿。
嗟壮游。
岁月老征裘。
向秋来、顿如蒲柳。
桂开又。
鲈莼蟹橙正美，故人应忆传杯手。
想薜荔岩峦，梧桐庭院，当时风景依旧。
对斜阳、极目倚危楼。
问一舸、何时过吴头。
乘下泽车，戴华阳巾，锦衣游昼。
犹。
客有名流。
交情金石襟期厚。
双湖烟艇里，剑锋紫气冲斗。
剩妙墨淋漓，清歌发越，未应独步诗千首。
待挂了衣冠，来寻杖履，陪君此乐须有。
到如今、不愿酒泉侯。
愿生入、玉门早归休。
任远人、从问安否。
梁园宾客虽富。
谁出相如右。
相逢身健，时平无事，是处溪山明秀。
与君举斝若为酬。
有年年、人月长久。